CELEX: C2007/095/106
Language: da
Date: 2007-04-28 00:00:00
Title: Sag T-70/07: Sag anlagt den 26. februar 2007 — Cantieri Navali Termoli mod Kommissionen for De Europæiske Fællesskaber

28.4.2007   
            
            
               DA
            
            
               Den Europæiske Unions Tidende
            
            
               C 95/52
            
         Sag anlagt den 26. februar 2007 — Cantieri Navali Termoli mod Kommissionen for De Europæiske Fællesskaber
   (Sag T-70/07)
   (2007/C 95/106)
   Processprog: italiensk
   Parter
   
      Sagsøger: Cantieri Navali Termoli SpA (Termoli, Italien) (ved avvocato B. Daniela Mammarella)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Beslutningen annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Den foreliggende sag er rettet mod Kommissionens beslutning af 4. juli 2006 om Italiens planlagte statsstøtte til Cantieri Navali Termoli SpA (C 48/2004 (ex N 595/2003)) (1), hvorved den driftsstøtte, som Italien i henhold til artikel 3 i skibsbygningsforordningen (2) planlagde at yde sagsøgeren for skib C.180 (tidl. C.173), blev betegnet som statsstøtte, der var uforenelig med fællesmarkedet, for så vidt det blev afvist at forlænge fristen for leveringen af skibet ti måneder, idet årsagerne til sagsøgerens forsinkelse (følgerne af begivenhederne i New York den 11. september 2001, behovet for tekniske ændringer, naturkatastrofers påvirkning) ikke opfyldte kravene i artikel 3, stk. 2, andet punktum, i nævnte forordning.
   Sagsøgeren har til støtte for sine påstande gjort følgende gældende:
   
               a)
            
            
               Tilsidesættelse af en formforskrift som følge af manglende begrundelse vedrørende:
               
                           —
                        
                        
                           Den påståede manglende årsagsforbindelse med begivenhederne den 11. september 2001. Det er i denne forbindelse anført, at sektoren for bygning af olie- og kemikalietankskibe, hvor sagsøgeren virker, i modsætning til sektoren for bygning af krydstogtskibe ikke er blevet forstyrret af disse begivenheder.
                        
                     
                           —
                        
                        
                           Påstanden om, at der ikke er godtgjort en årsagsforbindelse med de naturkatastrofer, som har ramt det område, hvor sagsøgeren virker.
                        
                     
                           —
                        
                        
                           Nødvendigheden af at foretage tekniske ændringer i konstruktionen.
                        
                     
         
               b)
            
            
               Der er anlagt et åbenbart fejlskøn af de faktiske omstændigheder, ved at der uberettiget er sondret mellem Chemical Markets og andre shippingsektorer med henblik på anvendelsen af den pågældende fællesskabslovgivning. Der er ligeledes anlagt et åbenbart fejlskøn, idet der er foretaget en delvis og abstrakt gennemlæsning ude af rette sammenhæng af rapporten fra november 2003 fra Clarkson Research. Rapporten blev tillagt afgørende vægt, uden at Kommissionen har iværksat en konkret dokumenteret kontrol af de foranstaltninger, som Italien har vedtaget i anledning af og som bekræftelse af den forstyrrelse, der har været i arbejdsprogrammet.
            
         
               c)
            
            
               Der er sket magtfordrejning, eftersom der ikke er foretaget en konkret vurdering, og eftersom der i forbindelse med den pågældende sags kendetegn ikke er foretaget en vurdering af, om den begærede forlængelse på knap ti måneder kan påvirke samhandlen mellem medlemsstaterne, og således af, om den pågældende driftsstøtte er i overensstemmelse med de fællesskabsretlige konkurrenceregler.
            
         
      (1)  EUT L 383 af 28.12.2006, s. 53.
   
      (2)  Rådets forordning (EF) nr. 1540/98 af 29.6.1998 om nye regler for støtte til skibsbygningsindustrien (EFT L 202 af 18.7.1998, s. 1).